Vrou wat haarself aan die brand steek veg om lewe | Maroela Media
Susan van Rooyen van Randfontein (53)
Só het Susan Cloete (35), die oudste dogter van Susan van Rooyen (53), gesê nadat haar ma Maandagmiddag in Randfontein, wes van Johannesburg, petrol oor haarself uitgegooi en haar buite 'n winkel aan die brand gesteek het.
Cloete het Woensdag aan Maroela Media gesê hulle is almal nog in skok oor wat gebeur het en wag nog om van haar dokters by die Leratong- provinsiale hospitaal oor die omvang van haar beserings te hoor. Sy word sedert Maandag in die hoësorgeenheid by dié hospitaal onder verdowing gehou nadat sy teen 16:10 haarself buite 'n winkel in Unionstraat aan die brand gesteek het. Sy is Woensdag na die brandsorgeenheid van die hospitaal oorgeplaas.
"Dit het ons almal baie onkant gevang. Ek kon my ma gister vir net twee minute sien voordat ek die waakeenheid moes verlaat. Ek was te geskok en kon nie met iemand daar oor haar toestand praat nie, maar haar toestand is bedenklik," het Cloete gesê.
Cloete het gesê sy en Van Rooyen se oudste suster, Maria Joubert, gaan Woensdag weer na die hospitaal om met Van Rooyen se dokters te praat oor haar toestand en die pad vorentoe.
Cloete se jonger suster, Norina van Zyl (33), woon in Bethal, Mpumalanga, en sou Dinsdagmiddag deurgery het Randfontein toe.
Cloete verduidelik haar ma is 'n ruk gelede van haar man geskei en het geruime tyd by haar in hul huis gewoon. Sy is gediagnoseer met bipolêre gemoedsversteuring. Sy het nie gewerk nie en is afhanklik van ongeskiktheidspensioen wat sy ontvang ná 'n rugbesering.
Sy het volgens Cloete sowat sewe jaar gelede 'n vriend [slegs bekend as Danie] ontmoet en het op 1 Julie by hom gaan intrek.
"Sy was op medikasie wat 'n staatspsigiater in Krugersdorp vir haar voorgeskryf het. Die pille het egter newe-effekte veroorsaak en daar is nuwe pille voorgeskryf. Ek weet sy is met dié pille daar weg toe sy by oom Danie ingetrek het en sover ek weet het sy haar pille gedrink. Die psigiater wou haar nie in 'n inrigting laat opneem nie, omdat hulle eers wou kyk of die pille werk. Ons weet glad nie hoe haar gemoed Maandag was of wat tot die voorval gelei het nie."
Cloete het gesê haar ma was juis Maandag in die dorp om werk te soek. "Dalk was sy net moedeloos en teleurgesteld omdat sy niks kon kry nie. Niemand weet nie."
Oor Van Rooyen se vaardighede sê Cloete trots dat haar ma baie goed met haar hande is. "Van breiwerk, hekel tot houtwerk. Sy help gereeld haar vriendinne uit om nutswerk te verrig en selfs om dreine te ontblok. Sy is baie goed met handwerk en mal daaroor om mense te help. Sy wou besig bly en het ook gehelp om bejaarde tannies se huise skoon te maak, sy wou net ander mense gelukkig maak," voeg Cloete by.
Mense wat angstig of depressief voel en graag met iemand wil gesels, is welkom om SADAG (die Suid-Afrikaanse Depressie- en Angsgroep) te kontak. Hulle het opgeleide beraders wat 'n mens deurgaans kan bystaan. Kontak hulle hier: 011 234 4837 of 0800 20 50 26 of stuur 'n e-pos na [email protected]
Sterkte, ek hoop sy word gou gesond. Ek besef maar net keer op keer dat 'n mens nie kan praat as jy nie self in daardie skoene staan nie.
Sy het Jesus nodig gehad. Hy genees. Hy het my genees en ek was ook 'n wandelende ramp oppad na 'n inrigring of my dood. Oornag het Hy my genees en ek kon al my eie besigheid begin, ek wat nie eers kon funksioneer nie. Mevrou. Haar dogter. Ek het vir julle gebid vandag, dat God julle met Sy genesende hand sal aanraak, vir julle die krag en vrede sal gee om op te staan en voort te gaan.
Dit verstom my…… nou gaan haar depresie nog erger raak as sy haarself sien nadat sy herstel het, ek meen brand wonde los letsels.
Bipolere is 'n lewende hel!!! Rugbeseerings dryf mens daarheen, niemand kan iets aan jou permanente pyn doen nie. Medikasie help nie meer nie, Physiotherapy help net 'n dag en is hel om deur te gaan Mens begin jouself haat, jy wil lewe, jy wil soveel nog doen en ervaar, maar jy kan nie. Die beraadgewers sit jou op ander medikasie Jy word 'n lopende Apteek, 'n stukkie van wie en wat jy was…., DAN GEE JY OOR DIE INNERLIKE PYN IS NET TE VEEL, JY WENS IEMAND KON DIT SIEN!!! JY NEEM JOU EIE LEWE WANT NIKS MAAK MEER SAAK… Lees meer »
Aan die familie en kinders ek en my familie dink aan julle in hierdie moeilike tyd. Ons hou julle in ons gebede. Tannie ek hoop jy word gou gesond en wat ookal die omstandighede is die Here het n doel met tannie want tannie is nog hier. Sterk wees Tannie jy is in ons gebede